Document ID: /roh_data/filtered/fineweb-2-filterrobots_roh.jsonl.gz/41091

Pli baul dev’ei la seiv da cunti, quei duvrava neginas guotas, cheu vegneva dau en dus pals in sper l’auter, duas lattas, priu giu in bi rom giu dils pegns e mes el fiug per far vegnir lonzi e mavan vi e strubegiavan cheu entuorn. Quei era bellezia.
Nundetg tgei baraccas che nus havevan en Sumvitg. Nunpusseivel, durmiu en cheu, caschau en cheu, …. Duas treglias, sisu il signun ed jeu ed il cavrè giusut.
Quei ei sliusas sculsas, quei vul dir mo il lenn ha negin fier suten. Epi fatg in truc e mess strom encheu, cavigliau ils magnucs in sin l’auter e sisu ils tschagruns.